ตราสารหนี้ทั่วโลกฮิต
&nbsp;
21 ส.ค. 2554

ทหารไทยเผย2เดือนนักลงทุนแห่ซื้อ จดทะเบียนกองทุนเพิ่มเป็น5พันล้าน
โพสต์ทูเดย์ — “ทหารไทยโกลบอล บอนด์ ฟันด์” สุดฮอต 2 เดือนขนาดกองแตะ 3,000 ล้านบาท ผลตอบแทน 4.225% ลุยจดทะเบียนเพิ่มเงินทุนใหม่เป็น 5,000 ล้านบาท 
นายสมจินต์ ศรไพศาล กรรมการผู้จัดการ บริษัทหลักทรัพย์จัดการกองทุน (บลจ.) ทหารไทย เปิดเผยว่า บริษัทได้ขอจดทะเบียนเพิ่มเงินทุนกองทุนเปิดทหารไทย โกลบอล บอนด์ ฟันด์ กับสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) อีก 1,500 ล้านบาท เมื่อวันที่ 30 ก.ย. 2553 ส่งผลให้มูลค่าเงินทุนของโครงการเป็น 5,000 ล้านบาท เพื่อรองรับการเติบโตและนับเป็นการเพิ่มทุนครั้งที่ 3 ภายในเวลา 2 เดือน 
ทั้งนี้ ช่วงเปิดขายครั้งแรก (IPO) มียอดจองซื้อ 699.70 ล้านบาท และได้จดทะเบียนจัดตั้งกองทุนไปเมื่อวันที่ 14 ก.ค. 2553 ล่าสุดวันที่ 1 ต.ค. 2553 มูลค่าสินทรัพย์สุทธิของกองทุนเพิ่มขึ้นมาอยู่ที่ 2,970.03 ล้านบาท โดยมูลค่าหน่วยลงทุนเพิ่มจาก 10 บาทต่อหน่วยลงทุน เป็น 10.4225 บาทต่อหน่วยลงทุน หรือคิดเป็นผลตอบแทน 4.225% 
กองทุนดังกล่าวเน้นลงทุนในกองทุนรวมต่างประเทศเพียงกองเดียว คือ กองทุน Templeton Global Bond Fund ไม่น้อยกว่า 80% ของมูลค่าสินทรัพย์สุทธิ 
“เหตุที่ได้รับความสนใจ เพราะกองทุนดังกล่าวออกแบบมาเพื่อเปิดโอกาสให้ผู้ลงทุนสามารถลงทุนในตราสารหนี้ต่างประเทศ โดยระยะเวลาลงทุนที่เหมาะสมคือ 2 ปีขึ้นไป ขณะเดียวกันกองทุนหลักได้รับความสนใจจากนักลงทุนทั่วโลกจนและสำหรับกองทุนหลักหรือกองทุนTempleton Global Bond Fund เป็นกองทุนที่ได้รับความสนใจจากผู้ลงทุนทั่วโลก ถือเป็นหนึ่งในกองทุนย่อยของ Franklin Templeton Investment Funds ที่จดทะเบียนในประเทศ Luxembourg โดย วันที่ 31 ส.ค. 2553 มีขนาดกองทุน 29,852.43 ล้านเหรียญสหรัฐ หรือประมาณ 934,321.35 ล้านบาท” ” (ณ อัตราแลกเปลี่ยน 1 เหรียญสหรัฐเท่ากับ 31.298 บาท) นายสมจินต์ กล่าว
บลจ.ทหารไทย ยังเปิดขาย 2 กองทุนใหม่ในวันที่ 512 ต.ค. 2553 คือ กองทุนเปิดทหารไทยพันธบัตรเกาหลีใต้ รุ่นที่ 110 อายุกองทุน 1 ปี 9 เดือน ขนาดโครงการ 1,400 ล้านบาท ผลตอบแทนการลงทุนหลังหักค่าใช้จ่ายประมาณ 2.30% 
กองทุนเปิดทหารไทยไพร์ม ฟันด์ รุ่นที่ 7 อายุกองทุนประมาณ 5 เดือน ขนาดโครงการ 1,400 ล้านบาท ผลตอบแทนการลงทุนภายหลังหักค่าใช้จ่ายประมาณ 1.65% ลงทุนในตั๋วเงินคลัง พันธบัตรรัฐบาล และธนาคารแห่งประเทศไทยประมาณ 60% ฝากเงินกับธนาคารบาร์เคลย์สสาขาสหรัฐอาหรับเอมิเรตส์ 24% พันธบัตรรัฐบาลเกาหลีใต้ 10% และตั๋วแลกเงินธนาคารในประเทศไทย 6% ผู้สนใจสามารถลงทุนด้วยมูลค่าการลงทุนขั้นต่ำเพียง 2,000 บาท และผู้ลงทุนบุคคลธรรมดาไม่ต้องเสียภาษี 
ด้านนายธีรนาถ รุจิเมธาภาส กรรมการผู้จัดการ บลจ.ทิสโก้ กล่าวว่า ทิศทางดอกเบี้ยอยู่ในช่วงขาขึ้น การลงทุนระยะสั้นน่าจะได้รับผลตอบแทนที่จูงใจกว่าลงทุนระยะยาว บริษัทจึงเปิดขายกองทุนเปิด ทิสโก้ ตราสารหนี้โรลอัพ 2 ซึ่งเป็นกองทุนรวมตราสารหนี้ที่ไม่กำหนดอายุ มูลค่าโครงการ 1,000 ล้านบาท เสนอขายทุกๆ 6 เดือน ลงทุนในตราสารหนี้ทั้งในและต่างประเทศ โดยในส่วนของการลงทุนในต่างประเทศจะไม่เกิน 79% ของมูลค่าทรัพย์สินสุทธิของกองทุนและป้องกันความเสี่ยงด้านอัตราแลกเปลี่ยนทั้งจำนวน เสนอขายวันที่ 511 ต.ค. 2553ผู้ที่สนใจสามารถจองซื้อขั้นต่ำ 20,000 บาท ได้ที่ธนาคารทิสโก้
“กองทุนจะนำเงินไปลงทุนในตราสารหนี้ที่เสนอขายในประเทศและหรือต่างประเทศ และเงินฝาก โดยลงทุนในต่างประเทศไม่เกิน 79% ของมูลค่าทรัพย์สินสุทธิของกองทุนและจะป้องกันความเสี่ยงด้านอัตราแลกเปลี่ยนทั้งจำนวน”